Després de la Segona Guerra Mundial, l'Uruguai guanyà de nou la Copa del Món de 1950 derrotant els amfitrions, el Brasil en la final a l'estadi de Maracanã, en un partit que fou anomenat com a "Maracanaço". Des d'aleshores les participacions de la selecció a les fases finals del Mundial no han estat tan reeixides. Classificà en quarta posició a les edicions de 1954 i 1970 com a resultats més meritoris. Durant aquest període, però, aconseguí guanyar sis cops la Copa Amèrica de futbol, per un total acumulat de 14 (fins a l'any 2005).